ཞིས་ཅིན་ཕིང་གིས་གསུངས་རྒྱུར།ལོར་ཏང་སྲོལ་སྲིད་གཙང་འཛུགས་སྐྲུན་དང་རུལ་སུངས་ལ་ངོ་རྒོལ་བྱེད་པའི་འཐབ་རྩོད་ཐད་ནས་ཕན་འབྲས་མངོན་གསལ་བླངས།ང་ཚོའི་ཏང་གིས་ཏང་དང་རྒྱལ་ཁབ་ཀྱི་ཤི་གསོན་ཆགས་འཇིག་དང་འབྲེལ་བའི་མཐོ་ཚད་ནས།ལོ་རྒྱུས་ཀྱི་ལས་འགན་འདུ་ཤེས་དྲག་པོ་དང་།འགན་འཁྲིའི་ཉམས་ཉེན་འདུ་ཤེས་ཟབ་མོ།བསམ་པའི་ཆོད་སེམས་བརྟན་པོ་བཅས་ལ་བརྟེན་ནས་ཏང་སྲོལ་སྲིད་གཙང་འཛུགས་སྐྲུན་དང་རུལ་སུངས་ལ་ངོ་རྒོལ་བྱེད་པའི་འཐབ་རྩོད་སྤེལ་ཏེ།བཀག་ཁུལ་མེད་པ་དང་།ཡོངས་ལ་ཁེབས་པ།བཟོད་སྒོམ་མི་བྱེད་པ་བཅས་རྒྱུན་འཁྱོངས་བྱས་ནས།རུལ་སུངས་པར་ཞིབ་བཤེར་དང་ཁྲིམས་ཐག་ནན་མོ་བཅད་དེ།རུལ་སུངས་བྱེད་མི་ཕོད་པ་དང་རུལ་སུངས་བྱེད་མི་ཆོག་པ།རུལ་སུངས་བྱེད་མི་བསམ་པ་བཅས་ཀྱི་ཆབ་སྲིད་ཁོར་ཡུག་ཧུར་ཐག་གིས་བསྐྲུན།ཀྲུང་དབྱང་སྒྲིག་ཁྲིམས་ཞིབ་བཤེར་ཨུ་ཡོན་ལྷན་ཁང་གིས་ཏང་ཀྲུང་དབྱང་གི་འཐབ་ཇུས་བཀོད་སྒྲིག་ལག་ལེན་མཐར་ཕྱིན་བྱས་ཏེ།དཀྱིལ་སྙིང་གི་ལས་འགན་ལ་དམིགས་ནས།འགན་འཁྲིའི་ནུས་པ་འདོན་སྤེལ་བྱས་པ་དང་།གསར་སྐྲུན་རང་བཞིན་གྱི་སྒོ་ནས་བྱ་བ་བསྒྲུབས་ཏེ།བྱ་བ་སྣ་ཚོགས་ཐད་ནས་ཕན་འབྲས་གསར་བ་བླངས།ང་ཚོས་རུལ་སུངས་ལ་ངོ་རྒོལ་བྱེད་པའི་འཐབ་རྩོད་ཀྱི་ཤུགས་ཚད་སྔར་ལས་ཇེ་ཆེར་བཏང་བ་དང་།ཏང་གི་སྒྲིག་ལམ་འཛུགས་སྐྲུན་ལ་ཤུགས་བསྣན་ཞིང་།སྲོལ་ངན་བཞིར་དམིགས་ནས་སྒྲིག་འཛིན་ལྟ་སྐུལ་ལ་ཤུགས་བསྣན་ཏེ།སྐོར་ཞིབ་ཚན་ཆུང་གི་གྲངས་ཚད་དང་སྐོར་ཞིབ་བྱེད་ཐེངས་ཇེ་མང་དུ་བཏང་བ་དང་།རྩ་བ་ནས་བཅོས་སྐྱོང་བྱེད་པའི་ཤུགས་ཚད་ཇེ་ཆེར་བཏང་ནས།སྒྲིག་ཁྲིམས་ཞིབ་བཤེར་སྒྲིག་གཞི་བཅོས་བསྒྱུར་བློ་ཐག་རྦད་ཆོད་སྒོས་སྤེལ།ང་ཚོས་བློ་ཐག་རྦད་ཆོད་སྒོས་ཀྲིག་ཡུང་ཁང་དང་ཞུའུ་ཚེ་ཧིགལིན་ཅི་ཧྭ།སུའུ་རོང་སོགས་ཀྱི་ཁྲིམས་འགལ་ལུགས་འགལ་གྱི་གྱོད་གཞི་ཚབས་ཆེན་རྩད་བཅད་དེ།འཛམ་གླིང་ཡོངས་ལ་ཀྲུང་གོ་གུང་ཁྲན་ཏང་གིས་གནད་དོན་ལ་ཐད་ཀར་དུ་ཁ་གཏད་འཇབ་བ་དང་ནོར་འཁྲུལ་ཡོ་བསྲང་བྱེད་ཕོད་པ།ཏང་བཅོས་སྐྱོང་ནན་མོ་བྱེད་པ་དང་ཏང་གི་སྒྲིག་ལམ་ལ་སྲུང་སྐྱོབ་བྱེད་ཕོད་པ།རང་སྟེང་གཙང་བསྒྱུར་དང་རང་སྟེང་གསར་སྒྱུར་བྱེད་མཁས་པ་བཅས་ར་སྤྲོད་བྱས།ཏང་ཡོངས་ཀྱིས་ངེས་པར་དུ་རུལ་སུངས་ལ་ངོ་རྒོལ་བྱེད་པ་ནི་ཏང་སེམས་དང་དམངས་སེམས་དང་མཐུན་པ་སེམས་ལ་དམ་པོར་འཛིན་དགོས།ཏང་སེམས་དང་དམངས་སེམས་དེ་སྟོབས་ཤུགས་ཀྱི་འབྱུང་ཁུངས་ཤིག་ཏུ་བརྩིས་ན།རུལ་སུངས་ལ་ངོ་རྒོལ་བྱེད་པའི་འཐབ་རྩོད་ལ་རྒྱལ་ཁ་ཐོབ་ངེས་ཡིན་ཟེར།